
MUNICIPIUL TIMIŞOARA

CONSILIUL LOCAL

PROIECT DE HOTĂRÂRE
privind declararea ca fiind de interes public local a unei zone din  Municipiul Timişoara

 
Consiliul Local al Municipiului Timişoara


Având în vedere Referatul nr.SC2014-32674/05.12.2014  al  Primarului Municipiului Timişoara, Domnul Nicolae ROBU;

Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome şi societăţi comerciale şi al Comisiei pentru administraţie locală, juridică, ordine publică, drepturile omului şi probleme ale minorităţilor din cadrul Consiliului Local al Municipiului Timişoara;


În conformitate cu prevederile 213/17.11.1998 privind proprietatea publică şi regimul juridic al acesteia, cu modificările şi completările ulterioare şi ale Hotărârii de Guvern nr. 548/08.07.1999 privind aprobarea Normelor tehnice pentru întocmirea inventarului bunurilor care alcătuiesc domeniul public al comunelor, oraşelor, municipiilor şi judeţelor,


În conformitate cu Ordonanţa de Urgenţă a Guvernului nr.54/2006 privind regimul contractelor de concesiune de bunuri proprietate publică;

            Avand in vedere prevederile art.36 alin.2 lit.c) şi  alin.9 din Legea nr. 215/2001 privind administraţia publică locală, republicată şi modificată;

În temeiul art.45 din Legea nr. 215/2001 privind administraţia publică locală, republicată şi modificată;

H O T Ă R Ă Ş T E :


Art.1: Se declară ca fiind de interes public local terenul aflat în domeniul public al Municipiului Timişoara, situat pe strada Uranus, pe latura de est a Parcului Lidia (Pădurice  Giroc)  ocupat în prezent de baterii de garaje, înscris în C.F. 409015-C1 nr. cadastral 29076/1/1, zona prevăzută în Anexa nr. 1 la prezenta hotărâre, în vederea modernizării străzii Uranus ca arteră cu benzi carosabile, trotuare, piste de biciclete şi locuri de parcare.

Art.2: Se autorizează executivul Primăriei Municipiului Timişoara să acţioneze pentru disponibilizarea terenului menţionat la art. 1.
Art.3: Cu aducerea la îndeplinire a prezentei hotărâri se încredinţează  Direcţia Urbanism, Direcţia Tehnică, Direcţia Clădiri, Terenuri şi Dotări Diverse  şi Direcţia de Mediu din cadrul Primăriei Municipiului Timişoara.

Art.4: 
Prezenta hotărâre se comunică:


- Instituţiei Prefectului - Judeţul Timiş;


- Primarului Municipiului Timişoara;

- Direcţiei Secretariat General;


- Serviciului Juridic;


- Direcţiei Economice;


- Instituţiei Arhitectului Şef;


- Direcţiei Clădiri, Terenuri şi Dotări Diverse;

- Direcţiei Instituţii Şcolare, Medicale, Sportive şi Culturale; 


- Direcţiei Tehnice;


- Direcţiei de Mediu;

- Direcţiei Urbanism;


- Direcţiei Comunicare;


- Direcţiei Dezvoltare;


- Direcţiei Poliţiei Locală;

- Serviciului Spaţii Verzi şi Locuri de Joacă;


- Compartiment Control; 


- Birou Management al Calităţii; 


- Birou Audit; 

- Corpului de Control şi Antifraudă al Primarului;

- Mass- media locală.

